**Oppilaiden huoltajat**

**Koulutapaturmien korvaaminen koulussa, koulumatkalla ja koulun järjestämissä tilaisuuksissa kuten luokkaretkillä ja leirikoulussa sekä omaisuusvahinkojen korvaaminen**

Kuopion kaupunki on ottanut Vakuutusyhtiö Pohjolasta vapaaehtoisen ryhmätapaturmavakuutuksen (sopimus nro 206 008727525/6)

Perusopetuksen oppilaalle koulussa (sisältää kaupungin järjestämän iltapäivätoiminnan) ja koulumatkalla sekä koulun järjestämissä tilaisuuksissa kuten luokkaretkillä ja leirikoulussa sattuneen tapaturman hoito on maksuton (perusopetuslaki 34 §).

Oppilaan sairastumiseen liittyviä kustannuksia ja oppilaan omaisuudelle , kun ei ole kysymyksessä tapaturma, mm. silmälaseille ja asusteille sattuneita vahinkoja ei korvata.

**Vapaaehtoisen ryhmätapaturmavakuutuksen korvaavuus**

* vakuutuksesta korvataan 0 euron omavastuulla
* tapaturman hoitokuluja enintään 10 000 euroa
* tapaturman aiheuttamasta pysyvästä haitasta enintään 30 000 euroa ja
* tapaturman aiheuttamasta kuolemasta 3 000 euroa.

**Hoitokulut korvataan julkisen tai yksityisen sektorin terveydenhoitopalveluna**.

Fysikaalista hoitoa korvataan, kun se on välttämätöntä vamman leikkaus- tai kipsaushoidon jälkeen. Hoidon tulee olla lääkärin määräämää ja hoitolaitoksessa annettua. Vakuutuksesta korvataan tapaturmaa kohti enintään yksi hoitojakso, johon voi sisältyä 10 hoitokertaa. Vakuutus korvaa myös mahdolliset lääkärinlausunnot.

Matkakulut hoitolaitokseen korvataan Sairausvakuutuslain perusteiden mukaisesti joko taksilla terveydenhuollon edustajan todistuksen perusteella (SV 67 tai muu vastaava selvitys) tai omalla autolla Sosiaali- ja Terveysministeriön asetuksen mukaisesti (v. 2013 korvausmäärä 0,20 € / km).

Peruskoulun oppilaiden osalta koulumatkojen ylimääräiset koulukuljetukset voidaan korvata lääkärin tai hoitolaitoksen antaman todistuksen perusteella. Oman auton käytöstä voi hakea korvausta, lääkärinlausunto kuljetuksen tarpeellisuudesta on ehtona korvauksen saamiselle. Maksetaan Sosiaali- ja terveysministeriön asetuksessa määritelty moottoriajoneuvon matkakustannusten määrä.

Hoitokuluksi katsotaan lääkärinhoitoa edellyttävän vamman aiheuttaneen tapaturman yhteydessä käytöstä rikkoutuneiden silmälasien, kuulokojeen, hammasproteesin ja turvakypärän korjauskustannukset tai jos korjaaminen on mahdotonta (optikon tai hammaslaboratorion lausunnon mukaan), entistä vastaavan hankintakustannukset. Korvausvaatimus on esitettävä viimeistään kahden kuukauden kuluessa tapaturmasta.

**Vamman hoitokulut julkisen sektorin terveydenhoitopalveluista:**

Koulu täyttää korvaushakemuksen ja kustannukset laskutetaan suoraan vakuutusyhtiöltä, koulu maksaa ensin kys:n poliklinikkamaksut, mahdolliset ambulanssi-/taksikuljetukset. Oppilaalla täytyy olla tapaturmailmoituslomake mukana hoitolaitokseen mentäessä.

**Vamman hoitokulut yksityisen sektorin terveydenhoitopalveluista**:

Hoitokulut tulee maksaa huoltajan ensin itse ja hakea niistä sairausvakuutuslain mukaiset korvaukset Kelasta. Kelan korvaukset saatuaan toimitetaan Kelan antama alkuperäinen korvauslaskelma sekä kopiot Kelaan toimitetuista kuiteista ja alkuperäiset kuitit kuluista (joista Kela ei maksa korvausta) koululle vahingonkorvaushakemuksen tekemistä varten tai sitten suoraan vakuutusyhtiölle (tässä tapauksessa huoltajalla on oltava oppilaan vahinkotunnus!)

**Huoltajan toimitettava kuittien lisäksi seuraavat tiedot korvaushakemusta varten (mikäli kuitit toimitetaan suoraan vakuutusyhtiöön, silloin on ilmoitettava vahinkotunnus):**

* korvauksen saajan nimi, koko henkilötunnus, osoite, puhelinnumero, sähköpostiosoite
* kotimainen tilinumero tai IBAN-tilinumero sekä pankin BIC-koodi (mikäli ilmoitetaan IBAN-tilinumero)

**Vakuutusyhtiön osoite (ei tarvitse maksaa postimaksua):**

Pohjola/Yksityistapaturma

Info 6

Tunnus 5010451

00003 VASTAUSLÄHETYS

Viitteeksi vahinkotunnus, joka huoltajan on pyydettävä koululta.

**Rehtorin/opettajan velvollisuutena on huolehtia koulutapaturman kohteeksi joutuneen oppilaan hoitoon ohjaamisesta sekä huoltajan tiedottamisesta /ohjaamisesta em. ohjeilla**.

Teknisen työn tunneilla (yläkoulussa) sekä tet-jaksoilla sattuneet tapaturmat korvaa lakisäteinen tapaturmavakuutus Vakuutusyhtiö Pohjolassa. Em. tapaturmista on täytettävä kaksi lomaketta, [tapaturma / ammattitauti-ilmoitus](https://www1.pohjola.fi/eebigcustomer/engine?usecase=base&command=staticlink&init_usecaseid=eebc_report_claim&init_commandid=open_claim_report_selection_command&id=10BF891ABF30CF985725E646C242D1C4&insuranceId=B1930D668E40C05A6B1167EBDE8157820897E278DFD2DD54431E7EFD8F11DA17&check=E4E5EFFE1B94AADC6CF844714BC07156) sekä [selvitys oppilaan tapaturmasta](https://www.pohjola.fi/loso/113067e.pdf%20) (lähetettävä Kirsi Ahtoselle). Lomakkeet löytyvät myös sinetistä atk- ja lomakkeet –kohdasta.

**Luokkaretkelle/leirikouluun lähtiessä kannattaa huomioida, että kaupunki korvaa vain tapaturmista aiheutuneet vahingot em. ohjeen mukaisesti. Kaupunki ei korvaa sairastumisesta aiheutuneita kustannuksia eikä oppilaan omaisuudelle sattuneita vahinkoja.** Ennen matkalle lähtöä kannattaa tarkistaa oppilaiden kotivakuutukset tai ottaa ylimääräinen vakuutus matkaa varten. Kaupunki ei maksa näitä ns. ylimääräisiä vakuutuksia. Matkavakuutuksia kannattaa kysyä Vakuutusyhtiö Pohjolasta, josta kaupungin nykyiset vakuutukset on otettu.

Yhteyshenkilö koulutapaturmissa on kuljetussuunnittelija Kirsi Ahtonen, puh. 184 225 tai kirsi.ahtonen@kuopio.fi.